ལྷ་ཆེན་གསོལ་བསྡུས་བཞུགས༔ ཧྲཱིཿ སྤྱན་རས་གཟིགས་ཀྱི་བཀའ་ཉན་པ༔ ལྷ་ཆེན་དམར་པོ་འདོད་པའི་རྒྱལ༔ ཡུམ་ཆེན་ཨུ་མ་དེ་ཝ་དང༔ སྲས་མཆོག་ཚོགས་
བདག་གླང་པོའི་གདོང༔ དུས་བཞིའི་ལྷ་མོ་སྡེ་བརྒྱད་བཅས༔ ཐུགས་དམ་དབང་གིས་གནས་འདིར་གཤེགས༔ གུས་པ་ཆེན་པོས་གདན་ལ་བཞུགས༔ བསྟན་པ་སྲུང་ཕྱིར་ཕྱག་འཚལ་
ལོ༔ སྣང་སྲིད་ཟག་མེད་བདེ་བ་ཆེ༔ ཐུན་མོངས་ཁྱད་པར་བླ་མེད་ཀྱི༔ མཆོད་སྤྲིན་འཛད་མེད་ནམ་མཁའ་མཛོད༔ གསོལ་མཆོད་བསྟོད་དོ་ཐུགས་དམ་བསྐངས༔ གང་གི་ཡིད་ལ་རེ་
བའི་དོན༔ མ་ལུས་འབད་མེད་ཤུགས་ཀྱིས་བསྡུས༔ སྣང་སྲིད་སྐྱེ་འགྲོ་མོས་པ་བཞིའི༔ དབང་གི་ཕྲིན་ལས་མྱུར་འགྲུབ་མཛོད༔ ཚེ་དང་དཔལ་འབྱོར་རབ་ཏུ་རྒྱས༔ གནོད་བྱེད་དགྲ་
བགེགས་རྟག་ཏུ་ཞི༔ གང་བཅོལ་ལྷུན་གྱིས་འགྲུབ་པར་མཛོད༔ དེ་ལྟར་གསོལ་མཆོད་བརྟེན་པ་ཡིས༔ འདོད་དགུར་ལྷུན་གྱིས་གྲུབ་པར་འགྱུར༔ ས་མ་ཡཱ༔ རྒྱ་རྒྱ་རྒྱ༔ ཅེས་ཚ་བུ་བསོད་ནམས་ཆོས་ལྡན་ངོར་ཕྲིན་ལས་གླིང་
པས་གཏན་ལ་ཕབ་པས་ཡི་གེ་པ་ནི་དྷརྨ་བྷ་དྲའོ། དགེའོ།
219
বা
H

220